Document ID: 32015R0166

KOMISSION ASETUS (EU) 2015/166,
annettu 3 päivänä helmikuuta 2015,
Euroopan parlamentin ja neuvoston asetuksen (EY) N:o 661/2009 täydentämisestä ja muuttamisesta siltä osin kuin kyse on tiettyjen menettelyjen, arviointimenetelmien ja teknisten vaatimusten lisäämisestä samoin kuin Euroopan parlamentin ja neuvoston direktiivin 2007/46/EY sekä komission asetusten (EU) N:o 1003/2010, (EU) N:o 109/2011 ja (EU) N:o 458/2011 muuttamisesta
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle 5 päivänä syyskuuta 2007 annetun Euroopan parlamentin ja neuvoston direktiivin 2007/46/EY (puitedirektiivi) (1) ja erityisesti sen 39 artiklan 2 kohdan,
ottaa huomioon moottoriajoneuvojen, niiden perävaunujen sekä niihin tarkoitettujen järjestelmien, osien ja erillisten teknisten yksiköiden yleiseen turvallisuuteen liittyvistä tyyppihyväksyntävaatimuksista 13 päivänä heinäkuuta 2009 annetun Euroopan parlamentin ja neuvoston asetuksen (EY) N:o 661/2009 (2) ja erityisesti sen 14 artiklan 1 kohdan a ja f alakohdan
sekä katsoo seuraavaa:
(1)
On tarpeen vahvistaa moottoriajoneuvojen ja niiden perävaunujen sekä niihin tarkoitettujen järjestelmien, komponenttien ja erillisten teknisten yksiköiden tyyppihyväksynnälle yksityiskohtaiset säännökset, jotka koskevat niiden yleistä turvallisuutta, ja selkeyttää asetuksella (EY) N:o 661/2009 pakolliseksi tehdyn asiaan liittyvän lainsäädännön soveltamisedellytykset.
(2)
Asetuksessa (EY) N:o 661/2009 annetaan ajoneuvojen valmistajille mahdollisuus hakea tyyppihyväksyntää niiden asetuksen (EY) N:o 661/2009 täytäntöönpanotoimenpiteiden osalta, joissa vahvistetaan UN/ECE:n sääntöjen kattamia aloja koskevat vaatimukset, sanotun kuitenkaan rajoittamatta direktiivin 2007/46/EY liitteessä IV olevan luettelon niistä säädöksistä, joissa vahvistetaan ajoneuvojen EY-tyyppihyväksyntää koskevat vaatimukset, soveltamista.
(3)
On erityisen tarpeellista vahvistaa erityiset menettelyt direktiivin 2007/46/EY 20 artiklan mukaiselle tyyppihyväksynnälle, joka koskee uusia tekniikoita tai uusia ratkaisuja, jotka eivät ole yhteensopivia UN/ECE-sääntöjen kattamien voimassa olevien asetuksen (EY) N:o 661/2009 täytäntöönpanotoimenpiteiden kanssa, koska sellaisia säännöksiä ei tällä hetkellä ole käytettävissä, vaikka niitä tarvittaisiin.
(4)
Sellaisille asennetuille komponenteille tai erillisille teknisille yksiköille, joilla on pelkästään voimassa oleva EY-tyyppihyväksyntä, ei periaatteessa ole mahdollista saada UN/ECE-sääntöjen mukaista tyyppihyväksyntää. Se pitäisi kuitenkin tehdä mahdolliseksi asetuksen (EY) N:o 661/2009 mukaista UN/ECE-sääntöjen määräyksiin perustuvaa EY-tyyppihyväksyntää varten.
(5)
Direktiivin 2007/46/EY liitteessä XV luetellaan säädökset, joiden osalta valmistaja voidaan nimetä tutkimuslaitokseksi ja joihin kuuluu eräitä asetuksella (EY) N:o 661/2009 kumottuja direktiivejä. Sen vuoksi on aiheellista korvata viittaukset asianomaisiin direktiiveihin viittauksilla asianmukaisiin asetuksen (EY) N:o 661/2009 täytäntöönpanotoimenpiteisiin.
(6)
Direktiivin 2007/46/EY liitteessä XVI luetellaan säädökset, joiden osalta valmistaja tai tutkimuslaitos voi käyttää virtuaalitestausmenetelmiä ja joihin kuuluu eräitä asetuksella (EY) N:o 661/2009 kumottuja direktiivejä. Sen vuoksi on aiheellista korvata viittaukset asianomaisiin direktiiveihin viittauksilla asianmukaisiin asetuksen (EY) N:o 661/2009 täytäntöönpanotoimenpiteisiin.
(7)
Jotta EY-tyyppihyväksyntätodistusten numeroinnin ja EY-tyyppihyväksyntämerkkien suhteen meneteltäisiin johdonmukaisesti, on lisäksi aiheellista vahvistaa erityiset hallinnolliset määräykset sekä numerointi- ja merkintäjärjestelmä asetuksen (EY) N:o 661/2009 pohjalta.
(8)
UN/ECE-säännöissä on erityisiä määräyksiä tiedoista, jotka on toimitettava tyyppihyväksyntähakemuksen mukana. Tässä asetuksessa säädettyjen menettelyjen osalta kyseiset tiedot olisi annettava myös valmistusasiakirjoissa.
(9)
Asetuksella (EY) N:o 661/2009 kumotun neuvoston direktiivin 71/320/ETY (3) noudattaminen on edelleen pakollista varaosana toimitettavien jarrupäällysteasennussarjojen osalta, mutta vaihtoehtona on hyväksytty, että noudatetaan UN/ECE-sääntöä nro 90 (4). On vahvistettava yksityiskohtaiset säännökset, myös asianmukaiset siirtymäsäännökset, jotka koskevat moottoriajoneuvojen ja niiden perävaunujen jarrupäällysteasennussarjojen, rumpujarrupäällysteiden, jarrulevyjen ja jarrurumpujen korvaamista UN/ECE-säännön nro 90 mukaisesti.
(10)
Asetuksen (EY) N:o 661/2009 6 artiklan 4 kohdassa säädetään luokan N ajoneuvojen osalta, että ajoneuvon ohjaamon tai kuljettajalle ja matkustajille tarkoitetun tilan on oltava kyllin lujarakenteinen, jotta se suojaa sisällä olevia törmäystilanteessa ottaen huomioon UN/ECE:n säännön 29 (5). Kyseinen sääntö on siksi sisällytettävä pakollisesti sovellettavien UN/ECE-sääntöjen luetteloon.
(11)
Komission direktiivin 2010/19/EU (6) hyväksymisen myötä on tarpeen saattaa ajan tasalle asetuksen (EY) N:o 661/2009 liitteessä I oleva taulukko, jossa vahvistetaan kyseisen asetuksen 5 artiklan 1 ja 2 kohdassa tarkoitettujen vaatimusten soveltamisala.
(12)
Asetuksessa (EY) N:o 661/2009 vahvistettuja lisävaatimuksia, jotka koskevat ohjaamon lujuutta, rengaspaineiden seurantaa, kehittyneitä hätäjarrutusjärjestelmiä, kaistavahtijärjestelmiä, vaihtamisopastimia ja elektronista ajonvakautusjärjestelmää, ei ole sisällytetty liitteen I taulukkoon, mutta niitä olisi sovellettava tyyppihyväksynnässä.
(13)
Asetuksen (EY) N:o 661/2009 liitteessä IV olevaa luetteloa UN/ECE-säännöistä, joiden soveltaminen on pakollista, päivitetään usein, jotta otetaan huomioon UN/ECE-sääntöihin tehtyjen muutosten tilanne.
(14)
Kyseistä luetteloa olisi täydennettävä tiedoilla, joilla selvennetään ne edellytykset, joiden vallitessa asetuksella (EY) N:o 661/2009 kumottujen direktiivien perusteella myönnetyt voimassa olevat EY-tyyppihyväksynnät pysyvät voimassa tiettyjen ajoneuvojen, komponenttien ja erillisten teknisten yksiköiden osalta.
(15)
Takarekisterikilpien asentamiselle ja kiinnittämiselle varattavaa tilaa koskevaa komission asetusta (EU) N:o 1003/2010 (7) on tarpeen tarkistaa tiettyjen ajoneuvojen rakenteiden ottamiseksi huomioon.
(16)
Roiskeenestojärjestelmiä koskevaa komission asetusta (EU) N:o 109/2011 (8) on tarpeen muuttaa saattamalla ajan tasalle viittaus roiskesuojia koskevaan komission asetukseen ja lisäämällä kyseisen asetuksen soveltamisalaan kuuluvia ajoneuvoluokkia.
(17)
Renkaiden asennusta koskeva komission asetus (EU) N:o 458/2011 (9) on aiheellista mukauttaa tekniikan kehitykseen siltä osin kuin on kyse luokan N1 ajoneuvojen vapaaehtoisesta varapyörästä, josta määrätään UN/ECE-säännössä nro 64 (10).
(18)
Kahta kohtaa direktiivin 2007/46/EY liitteessä XI olevassa luettelossa erikoiskäyttöön tarkoitettuja ajoneuvoja koskevista säädöksistä on tarpeen tarkistaa ajoneuvon melutasovaatimusten osalta, jotta vaatimukset palautetaan aiemmin sovellettujen säännösten mukaisiksi.
(19)
Tässä asetuksessa säädetyt toimenpiteet ovat moottoriajoneuvoja käsittelevän teknisen komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Kohde
1. Tässä asetuksessa vahvistetaan yksityiskohtaiset säännöt, jotka koskevat luokkien M, N ja O ajoneuvojen ja niihin tarkoitettujen komponenttien ja erillisten teknisten yksiköiden tyyppihyväksynnässä sovellettavia erityisiä menettelyjä.
2. Tällä asetuksella lisäksi muutetaan tiettyjä direktiivin 2007/46/EY liitteitä niiden mukauttamiseksi tekniikan kehitykseen ja menettelyjen vahvistamiseksi tyyppihyväksyntää varten, kun kyseessä ovat
-
uudet tekniikat tai ratkaisut direktiivin 2007/46/EY 20 artiklan mukaisesti
-
ajoneuvon järjestelmät tapauksissa, joissa käytetään komponentteja tai erillisiä teknisiä yksiköitä, jotka on varustettu EY-tyyppihyväksyntämerkillä E-tyyppihyväksyntämerkin asemesta, asetuksen (EY) N:o 661/2009 täytäntöönpanotoimenpiteiden, joilla vahvistetaan vaatimuksia UN/ECE-sääntöjen piiriin kuuluvilla aloilla, puitteissa
-
tapaukset, joissa valmistaja on nimetty tutkimuslaitokseksi direktiivin 2007/46/EY liitteen XV mukaisesti, ja
-
tapaukset, joissa on sovellettu virtuaalitestausta direktiivin 2007/46/EY liitteen XVI mukaisesti.
2 artikla
EY-tyyppihyväksyntähakemus
1. Valmistajan tai hänen edustajansa on toimitettava tyyppihyväksyntäviranomaiselle tämän asetuksen mukaisesti laadittu hakemus.
2. Kun haetaan EY-tyyppihyväksyntää yhden tai useamman tämän asetuksen 1 artiklan 2 kohdassa vahvistetun menettelyn mukaisesti, hakemuksessa on oltava valmistusasiakirjat, jotka sisältävät ne tiedot, joita edellytetään asetuksen (EY) N:o 661/2009 täytäntöönpanotoimenpiteissä, joilla vahvistetaan vaatimuksia UN/ECE-sääntöjen piiriin kuuluvilla aloilla, ja hakemus on tehtävä direktiivin 2007/46/EY liitteen I mukaisesti.
3. Tyyppihyväksyntäviranomaisen on vahvistettava, että se katsoo hakemuksen olevan täydellinen.
4. EY- tai E-tyyppihyväksytyistä komponenteista ja erillisistä teknisistä yksiköistä, jotka on asennettu ajoneuvoon tai toiseen komponenttiin tai erilliseen tekniseen yksikköön, ei tarvitse esittää täyttä kuvausta ilmoituslomakkeen tietojen osalta, jos niiden tyyppihyväksyntänumerot ja -merkit esitetään ilmoituslomakkeessa ja asianomaiset tyyppihyväksyntätodistukset ja niihin liitetyt hyväksyntäasiakirjat asetetaan tutkimuslaitoksen saataville.
5. Voimassa olevalla EY-tyyppihyväksyntämerkillä varustetut komponentit ja erilliset tekniset yksiköt on hyväksyttävä myös silloin, kun niitä käytetään sellaisten komponenttien ja erillisten teknisten yksiköiden asemesta, jotka on varustettu E-tyyppihyväksyntämerkillä, asetuksen (EY) N:o 661/2009 täytäntöönpanotoimenpiteiden, joilla vahvistetaan vaatimuksia UN/ECE-sääntöjen piiriin kuuluvilla aloilla, puitteissa.
3 artikla
Tyyppihyväksyntä
1. Jos tyyppihyväksyttäväksi esitetty ajoneuvon, komponentin tai erillisen teknisen yksikön tyyppi noudattaa soveltuvia teknisiä vaatimuksia ja toimenpiteitä, joilla varmistetaan tuotannon vaatimustenmukaisuus niiden UN/ECE-sääntöjen mukaisesti, joiden soveltaminen on asetuksen (EY) N:o 661/2009 mukaisesti pakollista, ja jos hakija täyttää tämän asetuksen 2 artiklassa vahvistetut asianomaiset vaatimukset, tyyppihyväksyntäviranomaisen on myönnettävä EY-tyyppihyväksyntä asetuksen (EY) N:o 661/2009 13 artiklan 15 kohdan a alakohdan mukaisesti ja annettava tyyppihyväksyntänumero direktiivin 2007/46/EY liitteessä VII vahvistetun numerointijärjestelmän mukaisesti.
2. Jäsenvaltio ei saa antaa samaa numeroa toiselle ajoneuvon, komponentin tai erillisen teknisen yksikön tyypille.
3. Sovellettaessa 1 kohtaa tyyppihyväksyntäviranomaisen on annettava EY-tyyppihyväksyntätodistus, joka on laadittu liitteessä I olevassa 2 osassa vahvistetun mallin mukaisesti, kun kyse on ajoneuvon, komponentin tai erillisen teknisen yksikön tyypistä, johon sisältyy uutta tekniikkaa tai uusia ratkaisuja, jotka eivät ole yhteensopivia UN/ECE-sääntöjen kanssa, tai liitteessä I olevassa 3 osassa vahvistetun mallin mukaisesti, kun kyse on ajoneuvon, komponentin tai erillisen teknisen yksikön tyypistä, joka täyttää UN/ECE-sääntöjen olennaiset tekniset vaatimukset ja/tai kun kyse on itsetestauksesta ja/tai virtuaalitestauksesta.
4 artikla
UN/ECE-sääntöjen piiriin kuuluvat uudet tekniikat tai uudet ratkaisut, jotka eivät ole yhteensopivia asetuksen (EY) N:o 661/2009 täytäntöönpanosäädösten kanssa
1. Jos jäsenvaltiolle on annettu lupa myöntää ajoneuvolle tyyppihyväksyntä järjestelmän, komponentin tai erillisen teknisen yksikön osalta direktiivin 2007/46/EY 20 artiklan mukaisesti, on noudatettava 2-5 kohdassa vahvistettua menettelyä.
2. Tyyppihyväksyntäviranomaisen on myönnettävä EY-tyyppihyväksyntä tämän asetuksen 3 artiklan mukaisesti ja annettava tyyppihyväksyntänumero direktiivin 2007/46/EY liitteessä VII vahvistetun numerointijärjestelmän mukaisesti.
3. Tyyppihyväksyntäviranomaisen on annettava EY-tyyppihyväksyntätodistus, joka on laadittu liitteessä I olevassa 2 osassa vahvistetun mallin mukaisesti ja johon on liitetty täytetty ilmoituslomake, joka vastaa sovelletussa UN/ECE-säännössä esitettyä asianomaista mallia ja josta E-tyyppihyväksyntänumerolle varattu kohta on jätetty tyhjäksi.
4. Edellä olevan 2 artiklan mukaiset valmistusasiakirjat on tämän jälkeen liitettävä tämän artiklan 3 kohdassa tarkoitettuihin tyyppihyväksyntätodistukseen ja ilmoituslomakkeeseen.
5. Tämän artiklan 3 kohdassa tarkoitetussa tyyppihyväksyntätodistuksessa on tapauksen mukaan esitettävä esimerkki direktiivin 2007/46/EY liitteen VII lisäyksen mukaisesta EY-tyyppihyväksyntämerkistä.
5 artikla
Itsetestaus
1. Valmistaja voidaan direktiivin 2007/46/EY 11 artiklan 1 kohdan, 41 artiklan 6 kohdan sekä liitteiden V ja XV mukaisesti nimetä tutkimuslaitokseksi. Yleiset edellytykset, jotka valmistajan nimeämisessä tutkimuslaitokseksi on täytettävä, vahvistetaan direktiivin 2007/46/EY liitteen XV lisäyksessä. Tällä asetuksella muutetun mukaisia vaatimuksia on sovellettava, ja 2-5 kohdassa esitettyä menettelyä on noudatettava.
2. Tyyppihyväksyntäviranomaisen on myönnettävä EY-tyyppihyväksyntä tämän asetuksen 3 artiklan mukaisesti ja annettava tyyppihyväksyntänumero direktiivin 2007/46/EY liitteessä VII vahvistetun numerointijärjestelmän mukaisesti.
3. Tyyppihyväksyntäviranomaisen on annettava EY-tyyppihyväksyntätodistus, joka on laadittu liitteessä I olevassa 3 osassa vahvistetun mallin mukaisesti ja johon on liitetty täytetty ilmoituslomake, joka vastaa sovelletussa UN/ECE-säännössä esitettyä asianomaista mallia ja josta E-tyyppihyväksyntänumerolle varattu kohta on jätetty tyhjäksi.
4. Edellä olevan 2 artiklan mukaiset valmistusasiakirjat on tämän jälkeen liitettävä tämän artiklan 3 kohdassa tarkoitettuihin tyyppihyväksyntätodistukseen ja ilmoituslomakkeeseen.
5. Tämän artiklan 3 kohdassa tarkoitetussa tyyppihyväksyntätodistuksessa on tapauksen mukaan esitettävä esimerkki direktiivin 2007/46/EY liitteen VII lisäyksen mukaisesta EY-tyyppihyväksyntämerkistä.
6 artikla
Virtuaalitestaus
1. Virtuaalitestausmenetelmät sallitaan direktiivin 2007/46/EY 11 artiklan 4 kohdan ja liitteen XVI mukaisesti, kunhan direktiivin 2007/46/EY liitteen XVI lisäyksissä vahvistetut vaatimukset täyttyvät. Tällä asetuksella muutetun mukaisia vaatimuksia on sovellettava, ja 2-5 kohdassa esitettyä menettelyä on noudatettava.
2. Tyyppihyväksyntäviranomaisen on myönnettävä EY-tyyppihyväksyntä tämän asetuksen 3 artiklan mukaisesti ja annettava tyyppihyväksyntänumero direktiivin 2007/46/EY liitteessä VII vahvistetun numerointijärjestelmän mukaisesti.
3. Tyyppihyväksyntäviranomaisen on annettava EY-tyyppihyväksyntätodistus, joka on laadittu liitteessä I olevassa 3 osassa vahvistetun mallin mukaisesti ja johon on liitetty täytetty ilmoituslomake, joka vastaa sovelletussa UN/ECE-säännössä esitettyä asianomaista mallia ja josta E-tyyppihyväksyntänumerolle varattu kohta on jätetty tyhjäksi.
4. Edellä olevan 2 artiklan mukaiset valmistusasiakirjat on tämän jälkeen liitettävä tämän artiklan 3 kohdassa tarkoitettuihin tyyppihyväksyntätodistukseen ja ilmoituslomakkeeseen.
5. Tämän artiklan 3 kohdassa tarkoitetussa tyyppihyväksyntätodistuksessa on tapauksen mukaan esitettävä esimerkki direktiivin 2007/46/EY liitteen VII lisäyksen mukaisesta EY-tyyppihyväksyntämerkistä.
7 artikla
Varaosana toimitettavat jarrupäällysteasennussarjat, varaosana toimitettavat jarrulevyt ja varaosana toimitettavat jarrurummut
1. UN/ECE-sääntöä nro 90 sovelletaan 1 päivästä marraskuuta 2014 sellaisten uusien varaosana toimitettavien jarrupäällysteasennussarjojen myyntiin ja käyttöönottoon, jotka on tarkoitettu luokan M1 ajoneuvotyyppeihin, joiden suurin sallittu kuormitettu massa on enintään 3,5 tonnia, luokan M2 ajoneuvotyyppeihin, joiden suurin sallittu kuormitettu massa on enintään 3,5 tonnia, sekä luokkien N1, O1 ja O2 ajoneuvoihin, joille on myönnetty ajoneuvon tyyppihyväksyntä direktiivin 71/320/ETY, UN/ECE-säännön nro 13 tai UN/ECE-säännön nro 13-H mukaisesti 7 päivänä huhtikuuta 1998 tai myöhemmin.
2. UN/ECE-sääntöä nro 90 sovelletaan 1 päivästä marraskuuta 2014 sellaisten uusien varaosana toimitettavien jarrupäällysteasennussarjojen myyntiin ja käyttöönottoon, jotka on tarkoitettu luokan M1 ajoneuvotyyppeihin, joiden suurin sallittu kuormitettu massa on yli 3,5 tonnia, luokan M2 ajoneuvotyyppeihin, joiden suurin sallittu kuormitettu massa on yli 3,5 tonnia, sekä luokkien M3, N2, N3, O3 ja O4 ajoneuvoihin, joille on myönnetty ajoneuvon tyyppihyväksyntä UN/ECE-säännön nro 13 tai UN/ECE-säännön nro 13-H mukaisesti 1 päivänä marraskuuta 2014 tai myöhemmin.
3. UN/ECE-sääntöä nro 90 sovelletaan 1 päivästä marraskuuta 2016 sellaisten uusien varaosana toimitettavien jarrulevyjen ja -rumpujen myyntiin ja käyttöönottoon, jotka on tarkoitettu luokkien M1 ja N1 ajoneuvotyyppeihin, joille on myönnetty ajoneuvon tyyppihyväksyntä UN/ECE-säännön nro 13 tai UN/ECE-säännön nro 13-H mukaisesti 1 päivänä marraskuuta 2016 tai myöhemmin.
4. UN/ECE-sääntöä nro 90 sovelletaan 1 päivästä marraskuuta 2014 sellaisten uusien varaosana toimitettavien jarrulevyjen myyntiin ja käyttöönottoon, jotka on tarkoitettu luokkien M2, M3, N2 ja N3 ajoneuvotyyppeihin, joille on myönnetty ajoneuvon tyyppihyväksyntä UN/ECE-säännön nro 13 mukaisesti 1 päivänä marraskuuta 2014 tai myöhemmin.
5. UN/ECE-sääntöä nro 90 sovelletaan 1 päivästä marraskuuta 2016 sellaisten uusien varaosana toimitettavien jarrurumpujen myyntiin ja käyttöönottoon, jotka on tarkoitettu luokkien M2, M3, N2 ja N3 ajoneuvotyyppeihin, joille on myönnetty ajoneuvon tyyppihyväksyntä UN/ECE-säännön nro 13 mukaisesti 1 päivänä marraskuuta 2016 tai myöhemmin.
6. UN/ECE-sääntöä nro 90 sovelletaan 1 päivästä marraskuuta 2016 sellaisten uusien varaosana toimitettavien jarrulevyjen ja -rumpujen myyntiin ja käyttöönottoon, jotka on tarkoitettu luokkien O1 ja O2 ajoneuvotyyppeihin, joille on myönnetty ajoneuvon tyyppihyväksyntä UN/ECE-säännön nro 13 mukaisesti 1 päivänä marraskuuta 2016 tai myöhemmin.
7. UN/ECE-sääntöä nro 90 sovelletaan 1 päivästä marraskuuta 2014 sellaisten uusien varaosana toimitettavien jarrulevyjen myyntiin ja käyttöönottoon, jotka on tarkoitettu luokkien O3 ja O4 ajoneuvotyyppeihin, joille on myönnetty ajoneuvon tyyppihyväksyntä UN/ECE-säännön nro 13 mukaisesti 1 päivänä marraskuuta 2014 tai myöhemmin.
8. UN/ECE-sääntöä nro 90 sovelletaan 1 päivästä marraskuuta 2016 sellaisten uusien varaosana toimitettavien jarrurumpujen myyntiin ja käyttöönottoon, jotka on tarkoitettu luokkien O3 ja O4 ajoneuvotyyppeihin, joille on myönnetty ajoneuvon tyyppihyväksyntä UN/ECE-säännön nro 13 mukaisesti 1 päivänä marraskuuta 2016 tai myöhemmin.
8 artikla
Hyötyajoneuvon ohjaamon lujuus
1. Kansallisten viranomaisten on 30 päivästä tammikuuta 2017 kieltäydyttävä hyötyajoneuvon ohjaamossa matkustavien henkilöiden suojeluun liittyvin perustein myöntämästä EY-tyyppihyväksyntää tai kansallista tyyppihyväksyntää uusille luokan N ajoneuvotyypeille, jotka eivät ole UN/ECE-säännön nro 29 määräysten mukaisia.
2. Kansalliset viranomaiset eivät 30 päivästä tammikuuta 2021 hyötyajoneuvon ohjaamossa matkustavien henkilöiden suojeluun liittyvin perustein enää saa pitää vaatimustenmukaisuustodistuksia pätevinä direktiivin 2007/46/EY 26 artiklaa sovellettaessa, ja niiden on kiellettävä niiden luokan N ajoneuvojen rekisteröinti, myynti ja käyttöönotto, jotka eivät ole UN/ECE-säännön nro 29 määräysten mukaisia.
9 artikla
Asetuksen (EY) N:o 661/2009 muuttaminen
1. Muutetaan asetuksen (EY) N:o 661/2009 liite I tämän asetuksen liitteen II mukaisesti.
2. Korvataan asetuksen (EY) N:o 661/2009 liite IV tämän asetuksen liitteellä III.
10 artikla
Direktiivin 2007/46/EY muuttaminen
Muutetaan direktiivin 2007/46/EY liitteet I, IV, VII, XI, XV ja XVI tämän asetuksen liitteen IV mukaisesti.
11 artikla
Asetuksen (EU) N:o 1003/2010 muuttaminen
Muutetaan asetuksen (EU) N:o 1003/2010 liite II tämän asetuksen liitteen V mukaisesti.
12 artikla
Asetuksen (EU) N:o 109/2011 muuttaminen
1. Korvataan 1 artikla seuraavasti:
”1 artikla
Soveltamisala
Tätä asetusta sovelletaan luokkien N ja O ajoneuvoihin, sellaisina kuin ne on määritelty direktiivin 2007/46/EY liitteessä II, sekä roiskeenestojärjestelmiin, jotka on tarkoitettu asennettaviksi luokkien N ja O ajoneuvoihin.”
2. Muutetaan asetuksen (EU) N:o 109/2011 liitteet I ja IV tämän asetuksen liitteen VI mukaisesti.
13 artikla
Asetuksen (EU) N:o 458/2011 muuttaminen
Muutetaan asetuksen (EU) N:o 458/2011 liite I tämän asetuksen liitteen VII mukaisesti.
14 artikla
Voimaantulo
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä helmikuuta 2015.

Labels: 7
8